คลังชงบิ๊กตู่คลอด "คนละครึ่ง-ช้อปดีมีคืน" ของขวัญปีใหม่
คลังแย้มของขวัญปีใหม่ เสนอบิ๊กตู่เติมเงินคนละครึ่ง และฟื้นชีพช้อปดีมีคืน
11 ธ.ค. 2564

นายอาคม เติมพิทยาไพสิฐ รมว.คลัง เปิดเผยว่า คลังพิจารณาขยายเวลาและเติมเงินเพิ่มในโครงการคนละครึ่ง และโครงการช้อปดีมีคืน เป็นของขวัญปีใหม่ ซึ่งจะเสนอให้คณะรัฐมนตรีที่พล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธาน ในวันที่ 21 ธ.ค.นี้"โครงการคนละครึ่งเฟส 4 อาจจะเสนอเป็นการขยายเวลาต่อจากโครงการเฟส 3 ที่จะสิ้นสุดในเดือนธ.ค. นี้ โดยผู้ที่ยังมีวงเงินเหลืออยู่ยังใช้ต่อไปได้ และรัฐบาลจะมีการเติมวงเงินเพิ่มเติมรอบใหม่ให้อีก แต่จะเป็นเท่าไรตอนนี้อยู่ระหว่างการพิจารณา" นายอาคม กล่าวนายอาคม กล่าวว่า สำหรับโครงการช้อปดีมีคืน จำกำหนดวงเงินให้คนที่ไปซื้อสินค้านำมาหักลดหย่อนภาษีได้ เพื่อมาแทนโครงการยิ่งใช้ยิ่งได้ ซึ่งไม่ค่อยประสบความสำเร็จในการกระตุ้นให้คนมีเงินนำเงินออกมาใช้จ่าย